După un an în care nu a fost atât de prezent pe scenă, Micutzu’ revine „În folosul comunității”
Micutzu’, unul dintre cei mai iubiți artiști de stand-up comedy din România, a dat startul unui nou turneu, ce va culmina cu un show spectaculos, la Sala Palatului! După un an în care nu a fost atât de prezent pe scenă, comediantul revine – „În folosul comunității”,pe scenele din România, alături de colegii săi Geo Adrian, George Dumitru și Alex Ioniță. Turneul va începe pe 25 septembrie și va acoperi 8 orașe din țară, oferind publicului râsete garantate, umorul său inconfundabil, dar și povești reale.